**Ekspertarvamus projekti** **„Jõhvi loometööstuse inkubaator stuudiokompleksiga“ kohta**

DNSH hindamise viisid läbi Diana Matejuk ja Liisa Kompus. Hindajate pädevus vastab nõuetele.

Täpsemalt keskkonnaeesmärgid:

1. Kliimamuutuste leevendamine. On välja toodud piisavad põhjendused, miks mõju on ebaoluline.
2. Kliimamuutustega kohanemine. On välja toodud piisavad põhjendused, miks mõju on ebaoluline.
3. Vee ja mereressursside kestlik kasutamine ja kaitse. On välja toodud piisavad põhjendused, miks mõju on ebaoluline.
4. Ringmajandus, sealhulgas jäätmetekke vältimine ja jäätmete ringlussevõtt. On välja toodud põhjendused, miks mõju on ebaoluline
5. Õhu-, vee- ja pinnasesaastuse vältimine ja tõrje. On välja toodud piisavad põhjendused, miks mõju on ebaoluline.
6. Elurikkuse ja ökosüsteemide kaitse ja taastamine. On välja toodud piisavad põhjendused, miks mõju on ebaoluline.

Kommentaarid/küsimused:

* Esitatud DNSH vastab nõuetele. Taotlejale võimalusel arvestamiseks esitan järgmised kommentaarid ja ettepanekud:
  + Kliimamuutuste leevendamiseks soovitan kasutada ehitiste rajamisel ehitustehnoloogiaid ja tooteid, millel on madal kliimamõju. Näiteks materjalid, mille tootmisel on kasutatud teisest tooret või jäätmeid ringlusse võetud nagu ehitusjäätmetest toodetud siseseinte rajamise lahendused või betoon, milles on osaliselt rakendatud põlevkivituhkasid. Rajatavad teede ja parklate asfaltkatte materjal saab olla kuni 50% madalama CO2 jalajäljega võrreldes tavapärase fossiilse päritoluga lahendusega. Hoonete fassaadidel ja katusepindadel rakendada võimalusel päikeseelemente, parklate rajamisel kaaluda maakollektori rajamist hoonete kütmiseks maasoojust rakendades, et vähendada võimalikult palju fossiilse maagaasi ja/või elektrienergia rakendamist.
  + Vee- ja mereressursside kestliku kasutamine ja kaitse eesmärgil soovitan katustelt kogutavat sademevee rakendamist valamute ja pissuaaride loputusveena ning sademevee kogumist kasutamiseks fassaadide, tänavamööbli ja hoovialade pesuks.
  + Ringmajanduse, sealhulgas jäätmetekke vältimiseks ja jäätmete ringlussevõtu soodustamiseks tuleks ehitustegevust planeerida selliselt, et rakendatud materjale ja elemente on võimalik kas hoone rekonstrueerimisel ja/või lammutamisel teineteisest rikkumata eraldada ning vältida materjale kus tulemuseks on komposiidid, mida tänu nende lamineeritusele ei ole võimalik ei teineteisest eraldada ega ka puhasteks toormaterjalideks ümber töödelda.
  + Hoonete projekteerimisel arvestada võimalusega, et neid saaks põhieesmärgi rakendamisest vabadel perioodidel kasutada muudeks suurt katusealust pinda nõudvateks tegevusteks sh näiteks messid, konverentsid, kontserdid, kaitseotstarbelised õppused/kogunemised, spordisündmused jmt.

„Kinnitan, et olen projekti suhtes erapooletu ja sõltumatu ega ei esine haldusmenetlusest taandamise asjaolusid (HMS § 10).“

Ekspertarvamuse koostas: Tõnu Tuppits, Ettevõtluse ja Innovatsiooni SA, strateegia- ja analüüsiosakonnd, teisese toorme, jäätmete ja maapõueressursside fookusvaldkonnajuht.